Sad her og kedede mig..så bestemte mig for at skrive lidt videre på Hannah og Magic..3 bog i serien  Håber i gider læse første kapitel og evt skrive jeres mening.. "Hej smukke". Helle gik roligt hen til indhegningen med Runners grime i hånden, han spidsede ørene ved lyden af hendes stemme og kom hen til ledet med spændstige skridt. Det var gået rigtig hurtigt fremad med ham under Helles kærlige pleje og hun var så stille begyndt at ride ham. Han fik dog stadig ind imellem et anfald hvor han uden synlig grund stoppede op og bare stod og rystede og ridning med pisk eller spore var ikke muligt, da han så flippede helt ud. Hun var endda begyndt at trække ham over bomme på jorden og små kryds. Ind imellem tøvede han eller mistede modet helt og stoppede, men Helle skældte aldrig ud og hans tøven og frygt blev mindre for hver gang. Det gik også fremad med Amber og dyrlægen sagde at han godt turde love at hun kom til at ride hende igen, men om hun nogensinde kom til at springe igen kunne han ikke sige. Helle var bare glad for at Amber nu kunne komme på fold med de andre og at hun virkede glad og frisk når de gik ture i skoven. Hun var glad for at hun havde valgt at give Amber chancen efter deres uheld og hendes skade, og nu havde hun 2 dejlige ponyer, som hun ikke ville undvære for noget i verden. Alex knoklede med sin ridning, han fik undervisning af Tine eller Fru Johansen så tit han kunne lokke dem til det, og gjorde hele tiden fremskridt. Han arbejdede også hårdt i stalden og slugte alle bøger om heste, både ridning, pasning og sygdomme, som han kunne få fingre i. Hans forhold til Sheik blev også hele tiden bedre og den før så hidsige araber, var nu en rolig og afbalanceret pony, der dog kunne tændes især når de sprang, hvilket de gjorde så tit de fik lov, da de begge elskede det. Tine knoklede med at nå at ride selv, ved siden af at undervise ungerne hos Fru Johansen og sit job på rideskolen, hvor hun efterhånden underviste en del privatryttere også, men hun nød at være omgivet af heste og børn det meste af dagen. Fru Johansen havde også travlt, det lille stutteri skulle passes og ud over det hjalp hun folk med at ligge foderplaner eller hvis de havde problemer med deres hest eller pony. Hun fik rigtig mange henvendelser efter at hun havde hjulpet en kendt springrytter hvis hest tit blev syg og han havde anbefalet hende. Susie trænede meget med Echo, han var nu over 2 år gammel og hormonerne var begyndt at røre på sig, så det var vigtigt at han var velopdragen og hele tiden vidste at det var menneskerne der bestemmer. Echo var utroligt lærenem og socialt anlagt, både over for mennesker og de andre heste. Han gjorde gerne alt hvad Susie bad ham om, han var fuldstændig tryk ved trafikken og gik glædeligt over broer, viste ingen frygt for hunde og andre dyr og plastik og andre blafrende ting rørte ham ikke. Hun havde også prøvet at løs springe ham for første gang og han virkede som om han syntes det var mægtig sjovt at hoppe over de lave spring. Ud over det red Susie også Trille 5 gange om ugen og det gik efterhånden rigtig fint med dem i både spring og dressur, men hun glædede sig dog alligevel til at kunne ride sin egen pony. Hannah havde også en masse at lave, ud over sin træning med Magic hjalp hun ofte til i stalden, hun elskede at gå og nusse i stalden lørdag morgen, mens hestene gumlede deres morgenmad i sig. Og så skulle skolen jo også passes. Hun håbede at de snart kunne komme ud til et par stævner, ikke fordi hun gik så meget op i præmier, selv om de da ville være rare, men hun ville bare gerne vise hvor langt de var nået sammen. De havde for kort tid siden sprunget en hel bane på 110 cm for første gang, og Tine mente at de med tiden havde mulighed for at komme ud og springe nogle s klasser hvis de blev ved med at arbejde på det og forbedre sig. Dressuren gik også fint, de havde fået helt styr på versader og galop changement og nu var de i gang med at træne kontra, som dog voldte dem lidt problemer da Magic blev ved med at changere. Magic var lærenem og Tine mente ikke han ville have nogle problemer med at lære alle øvelserne, men som hun så pænt sagde, så havde han nok ikke helt gangarterne til at gøre sig gældende i højere dressur klasser. De trænede også stadig horsemanship ind imellem, da Magic havde en stærk personlighed og hurtigt ville overtage kontrollen hvis han fik lov til det. Hannah kunne straks mærke hvis det var lidt for længe siden, for så begyndte han at overtage magten. Tit slappede de bare af med en langt tur, trak i skoven og græssede eller skridtede til stranden uden sadel og soppede i vandkanten sammen med de andre.
Har du et link til 2'eren ? .. BELLI